Liverpool și Manchester City se vor înfrunta duminică în meciul care poate schimba liderul din Premier League, cu zece etape înaintea finalului de sezon.
Jurgen Klopp, elogii pentru Guardiola, Haaland și Foden înaintea duelului Liverpool vs Manchester City
Înaintea meciului direct din acest weekend, Liverpool este lider în Premier League, cu un punct peste Manchester City.
Duelul va fi unul special pentru Jurgen Klopp și Pep Guardiola, aflați la ultima întâlnire în prima ligă a Angliei.
Antrenorul german al lui Liverpool a vorbit înaintea meciului despre adversarul său, pe care îl consideră cel mai bun din lume.
"Modul în care a influențat Pep fotbalul... În ciuda numărului de trofee câștigate, se comportă de parcă n-ar fi câștigat niciodată nimic.
Dorința lui este extraordinară. Un antrenor excelent. Știu că sunt destul de bun în ceea ce fac, dar el este cel mai bun.
Respectăm Manchester City. Guardiola este cel mai bun antrenor din lume, Haaland cel mai bun număr 9, Foden cel mai bun fotbalist englez...
City este cea mai de succes echipă din Anglia în ultimii ani. Poate din Europa. Recordurile lor sunt incredibile", a susținut Klopp, conform Marca.
Partida dintre Liverpool și Manchester City se va disputa pe Anfield Road, duminică de la ora 17:45.